ముగ్గురు మొనగాళ్ళు (1994 సినిమా)

ముగ్గురు మొనగాళ్ళు 1994, జనవరి 7న విడుదలైన తెలుగు చలనచిత్రం. అంజనా ప్రొడక్షన్స్ పతాకంపై నాగేంద్రబాబు, పవన్ కళ్యాణ్ నిర్మాణ సారథ్యంలో కె. రాఘవేంద్ర రావు దర్శకత్వం వహించిన ఈ చిత్రంలో చిరంజీవి , నగ్మా, రమ్యకృష్ణ, రోజా తదితరులు ప్రధాన పాత్రల్లో నటించారు. ఇందులో చిరంజీవి మొదటిసారిగా త్రిపాత్రాభినయం చేశాడు. బాక్సాఫీస్ వద్ద యావరేజ్ హిట్ గా నిలిచింది.

కథా నేపథ్యం 
రంగనాథ్, శ్రీవిద్య తమ కుమారులు పృథ్వీ, విక్రమ్, దత్తాత్రేయ (చిరంజీవి త్రిపాత్రాభినయం)లతో ఒక గ్రామంలో నివసిస్తున్నారు. ఒక కేసు విషయంలో రంగనాథ్ ను శరత్ సక్సేనా చంపివేస్తాడు. గర్భవతి అయిన శ్రీవిద్య పారిపోతూ పృథ్వీ నుండి విడిపోతుంది. గూండాల నుండి తప్పించుకునేటప్పుడు తన కొడుకు చంపబడ్డాడని అనుకుంటుంది. ఒక ఆలయంలోకి వెళ్ళి అక్కడ కవలలకు జన్మనిస్తుంది. సంతానం లేని పూజారి ఒక కొడుకును దత్తత తీసుకుంటాడు, శ్రీవిద్యతో ఉన్న విక్రమ్ అసిస్టెంట్ పోలీస్ కమిషనర్ అవుతాడు. దత్తాత్రేయ నృత్య ఉపాధ్యాయుడు. సోదరులు ఒకరినొకరు, తల్లిని ఎలా కలిసారు, విలన్లపై ప్రతీకారం ఎలా తీర్చుకుంటారు అనేది మిగతా కథ.

తారాగణం 

 చిరంజీవి (పృథ్వీ, విక్రం, దత్తాత్రేయ)
 రమ్యకృష్ణ (నాగమణి)
 రోజా (సీత)
 నగ్మా (రాణి)
 బ్రహ్మానందం (సర్వమంగళం)
 శరత్ సక్సేనా (బెనర్జీ)
 శ్రీవిద్య (పృథ్వీ తల్లి)
 రంగనాథ్ (పృథ్వీ తండ్రి)
 సుధాకర్
 సలీం గౌస్ (జ.1952 జనవరి 10 - మ.2022 ఏప్రిల్ 28)
 కోట శ్రీనివాసరావు
 పొన్నాంబళం
 టి.యల్.కాంతారావు (దత్తాత్రేయ తండ్రి)

సాంకేతికవర్గం 
 దర్శకత్వం: కె.రాఘవేంద్రరావు
 నిర్మాత: నాగేంద్రబాబు, పవన్ కళ్యాణ్
 సంగీతం: విద్యాసాగర్
 నిర్మాణ సంస్థ: అంజనా ప్రొడక్షన్స్

పాటలు 
ఈ చిత్రానికి విద్యాసాగర్ సంగీతం అందించాడు.

మూలాలు

ఇతర లంకెలు 
 
 http://musicmazaa.com/telugu/audiosongs/movie/Mugguru+Monagallu.html

తెలుగు కుటుంబకథా చిత్రాలు
1994 తెలుగు సినిమాలు
చిరంజీవి నటించిన సినిమాలు
రమ్యకృష్ణ నటించిన చిత్రాలు
నగ్మా నటించిన చిత్రాలు
రోజా నటించిన చిత్రాలు
బ్రహ్మానందం నటించిన సినిమాలు
కోట శ్రీనివాసరావు నటించిన సినిమాలు
రంగనాథ్ నటించిన చిత్రాలు
కాంతారావు నటించిన చిత్రాలు
సుధాకర్ నటించిన సినిమాలు
కె.రాఘవేంద్రరావు దర్శకత్వం వహించిన చిత్రాలు